open-index/open-wikipedia-markdown huggingface dataset:
Playground Music

**Playground Music** Oy on suomalainen levy-yhtiö ja äänitteiden jakelija, jonka aputoiminimenä on myös Playground Music Finland. Playground Music Scandinavia on yritysryppään laajempana osana ruotsalainen levy-yhtiö, jonka liiketoiminnan merkittävän osa-alueen muodostaa muiden levymerkkien jakelutoiminta Pohjoismaissa ja Baltiassa. Yrityksellä on pääkonttori on Malmössä ja toimistot Tukholmassa, Oslossa, Kööpenhaminassa sekä Tampereella. Jakeluvarastot ovat ENS Ab:ssa Boråsissa, kuten ovat myös usean muunkin suomalaisen kansainvälisen toimijan varastot.

## Vanhastakaupungista Ruotsiin

Playground Music Oy oli aiemmin vuonna 2011 uudelleen nimetty Playground Music Bam Oy . 
Vuonna 2010 Playground Music Scandinavia ja Bonnier Amigo Music Group ostivat Edelin Suomen toiminnot Edel Records Finlandin. Uudelleen nimettyyn yhtiöön Playground Music Bam Oy sulautui myös Oy Bonnier Amigo Music Finland Ab ja Playground Music Finland. Playground myi Edelin kotimaisen katalogin uudelle AXR Musicille. Jakeluvarasto siirtyi Helsingin Vanhastakaupungista Ruotsiin, kuten muillakin isoilla levy-yhtiöillä.
Edel Records Finland Oy oli Edel Music AG:n vuonna 1999 ostama K-tel International (Finland) Oy uudelleen nimettynä.  Edelliseen sulautui myös K-telin aiemmin samana vuonna ostama Audiovox Records Oy (AXR).

## Playgroundin musiikkia

Yhtiön julkaisemia tai jakelemia yhtyeitä ja artisteja ovat muun muassa The Rasmus, Ace of Base, Apulanta, Private Line, Mokoma, Poets of the Fall, Lullacry, IKE, S-Tool, Syksy, Iku, Jann Wilde & Rose Avenue, Jussi Kettu, Timbuktu, Frida Hyvönen, Snook, Strip Music, Ayesha, The Concretes, Stam1na, Chords, Advance Patrol, Slow Train Soul, Halvdan Sivertsen, Finn Kalvik, Karen Busck, Ufo & Yepha, Sweet Jeena ja Anna David Tracedawn, Delta Enigma, Domination Black, Punomo sekä Suuri Tuntematon.

Playground omistaa myös ruotsalaisen *Diesel*-levymerkin, jonka artisteja ovat mm. Lisa Nilsson, Titiyo, Koop, Mauro Scocco ja Blacknuss.

Playground edustaa mm. seuraavia levy-yhtiöitä ympäri Skandinavian: Phontastic, OUTO recordings, Hybris, Juju, Murena, Daworks, Heptagon, Morningsside, Levy-Yhtiö ja Propaganda records.

Playground edustaa myös useita kansainvälisiä itsenäisiä levy-yhtiöitä, kuten Rough Trade Records, Epitaph Records, Beggars Banquet, Startracks, Frontiers Music, 4AD, XL Recordings, Edel, Secretly Group, Crunchy Frog Recordings / Crunchy Tunes, ja Relapse Records.

## Lähteet

## Aiheesta muualla
*Playground Music Scandinavia
*Playground Music Finland
Kjahta

**Kjahta** (, , ) on kaupunki Burjatiassa Venäjällä. Se sijaitsee Mongolian rajalla 235 kilometriä Ulan-Udesta etelään. Kaupunki on Kjahtan piirin keskus. Asukkaita on 19&nbsp;100 henkeä (vuonna 2008).

Nykyinen Kjahta on syntynyt vuonna 1934, kun Troitskosavskin kaupunki yhdistettiin Kjahtan kauppataajamaan. Vuonna 1727 solmitun Venäjän ja Kiinan rajasopimuksen jälkeen venäläiset rakensivat paikalle linnoituksen, jonka lähelle perustettiin vuonna 1805 Troitskosavskin kaupunki. Sen eteläpuolella sijaitsi Kjahtan raja-asema, joka oli huomattava Venäjän ja Kiinan välisen kaupan keskus. Vuonna 1792 sinne siirrettiin Irkutskin tulliasema. Kiinaan vietiin kankaita, nahkaa ja turkiksia ja Venäjälle tuotiin etupäässä teetä. Siperian rautatien valmistumisen jälkeen vuonna 1903 paikkakunta menetti merkitystään ja siitä tuli Venäjän ja Mongolian välisen kaupan keskus. Vuonna 1915 Kjahtassa solmittiin Ulko-Mongolian autonomian tunnustanut sopimus. Vuosina 1920–1921 se oli Mongolian vallankumousliikkeen keskus.

Nykyään kaupungissa on elintarvike- ja tekstiiliteollisuutta. Nähtävyyksiä ovat klassistisen Kolminaisuuden katedraali (1807–17), Ylösnousemuksen kirkko (1838) ja 1800-luvun puolivälissä rakennettu kauppahalli, vuonna 1891 perustettu kotiseutumuseo ja Sühbaatarin museo. 

## Lähteet
* 

## Aiheesta muualla
* Kjahtan piiri Burjatian tasavallan sivustolla
Keihäsantilooppi

**Keihäsantilooppi** (*Oryx gazella*) on eteläisessä Afrikassa elävä suurisarvinen antilooppilaji. Aiemmin itäafrikkalanen beisa luettiin osaksi samaa lajia (jota kokonaisuudessaan on kutsuttu beisaksi) sen alalajina, mutta nykyisin keihäsantilooppi ja beisa katsotaan erillisiksi lajeiksi *Oryx gazella* ja *Oryx beisa*.

## Koko ja ulkonäkö

Keihäsantiloopi ovat 180–195 sentin pituisia ja 180–240 kilon painoisia. Niillä on jopa 150-senttiset suipot sarvet. Ruumis on lihaksikas ja paksun kaulan ptäällä on harja. Korvat ovat leveät ja kärjestä pyöristyneet. Keihäsantiloopin häntä on pitkä ja se päättyy mustaan karvatupsuun.  Ruumiin väri vaihtelee ruskeankeltaisesta ruskeaan. Naama on mustan ja valkoisen kirjava. Selässä ja hieman vatsan yläpuolella on musta viiva. Vatsa on valkoinen. Melko hoikissa jaloissa vuorottelee musta ja valkoinen.

## Levinneisyys ja elinympäristö
Keihäsantiloopeja elää Namibiassa, Botswanassa ja Etelä-Afrikassa. Ne elävät aavikoilla, puoliaavikoilla sekä kuivilla ja avoimilla savanneilla. Laji ei ole välittömässä vaarassa.

## Elintavat
Keihäsantiloopit elävät tyypillisesti korkeintaan 20 yksilön laumoissa. Sadekautena ne voivat kokoontua hyville ruokamaille jopa satojen yksilöiden laumoiksi. Lauma koostuu yleensä hallitsevasta naaraasta, useista muista aikuisista naaraista ja niiden poikasista. Laumassa on myös yksi hallitseva uros. Johtajanaaras johtaa laumaa hyville ruokamaille ja uros seuraa lauman hännillä. Useimmat urokset elävät yksin. Ne perustavat oman reviirin ja yrittävät paritella sinne tulleiden naaraiden kanssa. Urokset kisailevat usein keskenään sarvilla kalistellen parantaakseen asemaansa. Ne haavoittuvat melko harvoin pahasti otteluissaan, vaikka sarvet voisivat tehdä pahaa jälkeä. Hävinnyt alistuu painamalla päänsä alas, asettaa sarvensa pitkin niskaa, kävelee kyyryssä ja heiluttaa häntäänsä.

## Ravinto

Keihäsantiloopit syövät mieluiten heinää, mutta ne syövät myös muita ruohovartisia kasveja sekä lehtiä ja silmuja. Vaikka keihäsantiloopin tarvitsee juoda vain harvoin, se juo aina tilaisuuden tullen. Se löytää tarkasti paikat missä on satanut. keihäsantiloopit myös kaivavat vettä kuivuneista joenuomista, kun sitä ei muuten ole tarjolla. Ne saavat vettä myös mukuloista, juurista, hedelmistä ja muista vetisistä kasveista.    

## Lisääntyminen
Keihäsantiloopit lisääntyvät ympäri vuoden. Hallitseva uros puolustaa keräämäänsä naarashaaremia muilta uroksilta. Koiras paimentaa voittamansa naaraslaumat alueelleen ja parittelee kiimassa olevien naaraiden kanssa. Naaras kantaa poikasta 8,5 kuukautta ja synnytyksen lähestyessä se erkanee laumasta. Naaras pysyy vasan kanssa kuusi viikkoa ennen kuin se palaa laumaan. Vasan väri sulautuu hyvin ruskeaan heinikkoon. Emo imettää poikasta 14 viikkoa jonka jälkeen se on valmis huolehtimaan itsestään. Naaraspuoliset poikaset jäävät synnyinlaumaansa, urokset lähtevät omille teilleen. Naaraat tulevat sukukypsiksi noin kolmevuotiaina, koiraat viisivuotiaina.

## Lähteet
* 

### Viitteet
James Glaisher

**James Glaisher** (1809–1903) oli englantilainen meteorologi, joka teki vuosina 1862–1866 yhteensä 28 lentoa ilmapallolla. Useimmilla lennoilla hänellä oli matkakumppanina Henry Tracey Coxwell. 

Glaisher oli Meteorologisen yhteisön ja Britannian ilmailuyhdistyksen perustajajäsen.
Hän piti pitkään hallussaan Coxwellin kanssa tekemäänsä korkeusennätystä (noin 11&nbsp;887 metriä), jonka he saavuttivat Wolverhamptonissa 5. syyskuuta 1862.

Glaisher aloitti uransa meteorologina Greenwichissä. Vuonna 1862 hänet valittiin johtamaan yläilmakehän tutkimushanketta. Sitä varten tilattiin Mammoth-niminen kuumailmapallo. Sen lentäjäksi Glaisher valitsi kokeneen kuumailmapalloilijan Henry Coxwellin. 53-vuotiaalla Glaisherilla ei ollut aikomustakaan poistua maasta, mutta hänet suostuteltiin osallistumaan harjoituslennolle vuonna 1862, ja hän jäi koukkuun. Hänestä tuli pian innokas kuumailmapalloilija, jonka parina oli aina Coxwell.

Glaisher suunnitteli "tutkimuspenkin", joka sopi kaasupallon pajukorin päälle ja jossa oli erilaisia barometrejä (korkeuden mittaamiseen), lämpömittareita, kosteusmittareita ja kelloja, jotka kaikki kiinnitettiin huolellisesti, mutta ne voitiin irrottaa nopeasti mahdollisen kovan laskeutumisen varalta. Glaisher pystyi tekemään ja kirjaamaan havainnon kolmen sekunnin välein mittareistaan, kun taas Coxwell hallitsi ilmapallon nousuja ja laskuja. Glaisher kehitti myös uuden tyyppisiä kuvaajia, joilla hän saattoi esittää tiheään talletetun havaintoaineistonsa. 

Glaisherin ja Coxwellin lennot aloitettiin  alun perin Wolverhamptonista missä hiilikaasulaitoksen johtaja oli innostunut kaasupalloista. lentoja tehtiin myös Crystal Palacen alueelta, jossa niiden nousut houkuttelivat suuria katsojajoukkoja.

## Lähteet
Wrangler

**Wrangler** on yhdysvaltalainen farkkumerkki. 

Wrangler tarkoittaa cowboyta, mutta toisaalta myös riitelijää. Wrangler oli jo ollut pitkään markkinoilla USA:ssa, ennen kuin The Blue Bell Overall Company sai tuotemerkin itselleen yritysostolla. Wrangler-tuotemerkkiin alettiin panostaa ja perustettiin Wrangler Western Wear vuonna 1947. Hyvin tunnettu rodeovaatteiden tekijä Rodeo Ben palkattiin suunnittelemaan Wrangler-cowboyfarkut. 

Kun useimmat farkkumerkit kuten Levi’s ovat ottaneet kohderyhmäkseen kaupunkilaiset, Wrangler on pysynyt uskollisena lännenimagolleen. Se käyttää markkinointiviestinnässään mielikuvia country-musiikista, rodeosta, kalastuskilpailuista ja Yhdysvaltain maaseudun suosituimmasta autotyypistä, pick-upista eli lava-autosta.

Vuonna 1986 Blue Bell sulautui VF Corporationiin, joka on siitä lähtien omistanut Wrangler-tuotemerkin.

## Historiaa
Blue Bell Incorporated sai alkunsa Pohjois-Carolinan Greensborossa vuonna 1904 perustetusta, denimhaalareita valmistaneesta Hudson Overall Companysta. Vuonna 1919 se muutti nimensä Blue Belliksi ja vuonna 196 se yhdistyi Kentuckyn ja Tennesseen osavaltiossa toimineen Big Ben Manufacturing Companyn kanssa. Se laajeni edelleen ostamalla vuonna 1936 Globe Superior Corporationin ja vuonna 1943 Casey Jones Companyn, joka teki työvaatteita Wrangler-merkillä. Vuonna 1947 Blue Bell toi markkinoille cowboy-tyyliset Wrangler-farkut, ja 1950-luvun keskivaiheilla sen tuotantomäärä oli noin 36 miljoonaa vaatekappaletta vuodessa. Wrangler-farkkujen kansainvälinen markkinointi alkoi 1960-luvun alussa. Vuonna 1967 Blue Bell osti J. W. Carter -kenkävalmistajan ja ryhtyi tekemään myös cowboy-saappaita. Vuonna 1970 naisten ja miesten farkkumallistot eriytettiin nimille Lady Wranglers ja Mr. Wrangler, ja vuonna 1975 aloitettiin lastenmallisto Wrangler Kids. Vuonna 1980 Blue Bell osti urheiluvaatevalmistaja Jantzen Incorporatedin, ja vuonna 1986 VF Corporation osti Blue Bellin ja siirsi 1998 pääkonttorinsa  Pennsylvaniasta Greensboroon. Vuonna 2019 VF Corporation jakautuu kahdeksi erilliseksi pörssiyhtiöksi, joista uusi Kontoor Brands, Inc. perustaa pääkonttorinsa Greensboroon ja huolehtii farkkubisneksestä.

## Lähteet
* 

### Viitteet

## Aiheesta muualla
* Yrityksen nettisivut
Tiny Thompson

**Cecil Ralph "Tiny" Thompson** (31. toukokuuta 1905 Sandon, Brittiläinen Kolumbia – 9. helmikuuta 1981 Calgary, Alberta) oli kanadalainen jääkiekkomaalivahti. Hän pelasi NHL-liigan Boston Bruinsissa ja Detroit Red Wingsissä. Thompson voitti NHL:n mestaruuden ja valittiin neljästi sarjan parhaaksi maalivahdiksi.

Thompson piti hallussaan Bruinsin voittoennätystä 81 vuotta, kunnes Tuukka Rask ohitti hänet vuonna 2019. Samoin Bruinsin paidassa pelattujen otteluiden määrässä Thompson on Raskin jälkeen toisella sijalla. Thompsonilla on edelleen nimissään Bruinsin yhden kauden nollapeliennätys (12), jonka hän teki tulokaskaudellaan 1928–1929.

## Saavutuksia
* Stanley Cup 1929 Boston Bruinsissa
* Vezina Trophy 1930, 1933, 1936 ja 1938
* NHL:n kakkostähdistössä  1931 ja 1935 
* NHL:n ykköstähdistössä 1936 ja 1938
* Hockey Hall of Fameen 1959

## Aiheesta muualla
* Tiny Thompson HHOF-tietokannassa 

## Lähteet
Allas (geomorfologia)

**Allas** on maantieteessä, geologiassa ja geomorfologiassa laakea ja laaja maanpinnan tai merenpohjan painanne, joka rajoittuu ainakin lähestulkoon joka suunnassa rinteisiin. Kaikki suuret järvet ja eräät sisämeret (esimerkiksi Itämeri) ovat muodostuneet altaisiin. Altaalla voidaan tarkoittaa myös joen valuma-aluetta.

## Maanpinnan altaita
* Amazonin allas
* Džungaria
* Karpaattien allas
* Kongon allas
* Tarimin allas

## Merenpohjan altaita

* Angolan allas
* Argentiinan allas
* Brasilian allas
* Guinean allas
* Kaakkois-Tyynenmeren allas
* Kap Verden allas
* Lounais-Tyynenmeren allas
* Perun allas
* Pohjois-Amerikan allas
Quattro

**Quattro **(italiaksi *neljä*) voi viitata seuraaviin asioihin:

* Audi Quattro, henkilöautomalli
* Alfa Romeo on jo ennen Audia käyttänyt nelivetoisissa malleissaan merkintää Q4 nelivetoisista malleistaan
* Quattro, Windows Home Server, palvelinkäyttöjärjestelmä.
Connie Stevens

**Connie Stevens**, syntyjään **Concetta Rosalie Ann Ingoglia**; (s. 8. elokuuta 1938 Brooklyn, New York City) on yhdysvaltalainen näyttelijä ja laulaja.

Stevens oli muusikko Teddy Stevensin (oik. Peter Ingoglia) ja laulaja Eleanor McGinleyn tytär. Hän otti isänsä taiteilijanimi Stevensin oikeaksi sukunimekseen. Hänen vanhempansa olivat tuolloin jo eronneet, ja hän asui isovanhempiensa luona Missourissa. Kahdeksanvuotiaana hän meni katoliseen sisäoppilaitokseen. Näyttelijä John Menga on hänen velipuolensa.

Stevens perusti lauluryhmän The Foremost. Ryhmän kolme muuta jäsentä ovat myöhemmin tulleet tunnetuisiksi The Lettermenin jäseninä. Vuonna 1953 Stevens muutti isänsä kanssa Los Angelesiin. 16-vuotiaana hän perusti toisen lauluryhmän nimeltään The Three Debs. Hän myös aloitti näyttelemisen elokuvissa, ensin pikkurooleissa. Hän on esiintynyt lukuisissa sarjoissa ja elokuvissa. Hän on ollut myös tekemisissä useiden muiden supertähtien kanssa. Hänet muistetaan Elvis Presleyn ystävänä. 

Hän aloitti uransa vuonna 1957 ja teki elokuvadebyyttinsä elokuvassa *Young and Dangerous*, ennen kuin julkaisi debyyttialbuminsa *Concetta* seuraavana vuonna. Hänellä oli sivurooli musikaalikomediassa *Rock-A-Bye Baby* (1958) Jerry Lewisin rinnalla, ja sitä seurasi draamaelokuva *The Party Crashers* (myös 1958) Frances Farmerin rinnalla. 

Stevens sai laajaa tunnustusta "Cricket" Blaken roolistaan ABC TV:n Warner Brothers -sarjassa *Hawaiian Eye*, jossa hän aloitti vuonna 1959 Robert Conradin ja Anthony Eisleyn rinnalla. Hän saavutti samanaikaista musiikillista menestystä, kun hänen singlestään *"Sixteen Reasons"* tuli kansallinen radiohitti, joka nousi Billboard Hot 100 -listan ja UK Singles -listan kolmannelle sijalle vuonna 1960. Stevens jatkoi esiintymistä elokuvissa ja televisiossa 1970- ja 1980-luvuilla sekä esiintyi laulavana yökerhoesiintyjänä. 

Stevensin myöhempiä elokuvarooleja ovat komediat *Tapeheads* (1988) ja *Love Is All There Is* (1996). Vuonna 2009 Stevens debytoi ohjaajana elokuvalla *Saving Grace B. Jones*, jonka hän myös käsikirjoitti ja tuotti osittain oman lapsuutensa kokemuksiin perustuen. 

## Avioliitot ja lapset
Hän oli naimisissa näyttelijä James Stacyn kanssa vuosina 1963–1966 ja näyttelijä ja laulaja Eddie Fisherin kanssa vuosina 1967–1969. Heille syntyi kaksi lasta: näyttelijä Joely Fisher (s. 1967) ja näyttelijä Tricia Leigh Fisher (s. 1968). 

Hänellä on koti Beverly Hillsissä, Palm Springsissä ja New Yorkissa.
Manttaali

**Manttaali** ( ’miesluku’) oli Ruotsin valtakunnassa käytetty veroyksikkö, jonka pohjalta laskettiin maatilojen verotus.

Manttaali tarkoitti 1500-luvulla ensin yhtä normaalikokoista tilaa. Luku mittasi tilan verotusvoimaa, ja se määräsi verosuoritukset, jotka tilan tuli tehdä. Lukua ositettiin murto-osiin tilan koon suhteessa: pieni tila saattoi olla puolen manttaalin tila, vielä pienempi neljännesmanttaalin tila ja niin edelleen. Tilan jakaminen osiin tai sen väkiluvun pieneneminen vaikuttivat lopulta myös tähän yksikköön.

1600-luvulla otettiin käyttöön tuotantoarvoon perustuva laskenta. Yksi manttaali ei tämän takia vastannut enää mitään tiettyä pinta-alaa. Kun arvo oli määritetty, manttaalilukua ei enää muutettu tuoton muuttuessa, mutta tilan jakaminen pienempiin pienensi manttaalilukua vieläkin murto-osiin.

Vanhoihin maakirjoihin merkittyjä manttaalilukuja kutsutaan *vanhoiksi manttaaleiksi.* Olojen muuttuessa ne eivät enää vastanneet tilojen veronmaksukykyä, joten vuodesta 1690 lähtien veronpanot alettiin tehdä tilojen tuottokyvyn perusteella. Näin laskettua manttaalia sanotaan *uudeksi manttaaliksi.*

Manttaaliosa oli Suomessa käytössä suurelta osin vielä 1800-luvulle, mutta 1900-luvun verotuksessa sillä ei ollut enää käytännön merkitystä. Kiinteistöjen manttaaliluvut kuitenkin edelleen laskettiin kiinteistötoimituksissa, ja tilojen osuudet yhteisistä alueista, esimerkiksi vesialueista, määrättiin yleensä manttaalin perusteella.

Osittamisissa (lohkomisissa ja halkomisissa) maakirjatalon manttaali jakautui talon sisällä tilojen kesken niiden osalukujen suhteessa. Talon sisällä tilojen manttaalien summa vastasi talon alkuperäismanttaalia. 

Vuoden 1906 eduskuntauudistukseen saakka manttaalit toimivat maaseudulla myös valtiollisen äänioikeuden perustana, valittaessa talonpoikaissäädyn valtiopäivämiehiä säätyvaltiopäiville. Äänioikeutettuja olivat manttaaliin pantua maata omistaneet ja henkilön käytössä olleiden äänien määrä oli manttaalimäärän mukainen.

Vuodesta 1997 alkaen manttaalia ei enää ole määrätty, ja esimerkiksi osuudet yhteisiin alueisiin jakautuvat yleensä pinta-alojen perusteella. Aiemmin kiinteistörekisterissä olleet tiedot manttaalista ja osaluvusta on kuitenkin säilytettävä edelleen rekisterissä.

Erilajisista kiinteistöistä vain tiloilla on voinut olla manttaali.

## Teollisuusmanttaali
*Teollisuusmanttaali* oli joillekin teollisuuslaitoksille laskettu manttaali, joka määritti niiden velvollisuudet ottaa osaa yleisiin rasituksiin.

## Katso myös
* Manttaalikunta

## Lähteet
*Luovankylän historia

### Viitteet
Immortal (The Rasmuksen kappale)

”**Immortal**” on suomalaisen rockyhtye The Rasmuksen kappale. Sen tuottivat Mikael Nord Andersson ja Martin Hansen ja se nauhoitettiin Nord Studiosilla Tukholmassa. Kappale löytyy yhtyeen kuudennelta albumilta, *[[Hide from the Sun]]ilta*, ja se on albumin tyylin mukaisesti synkkä. Yhtye teki kappaleelle musiikkivideon, joka julkaistiin *Hide from the Sunin* Yhdysvaltain-painoksen mukana 10. lokakuuta 2006. Video sisältää kuvia neljältä eri esiintymislavalta Etelä-Afrikasta, Etelä-Amerikasta, Japanista ja Suomesta Hide from the Sun -kiertueen aikana, sekä lyhyitä pätkiä yleisöstä ja kiertueen maisemista. Videosta huolimatta kappaleesta ei julkaistu singleä.

Lauri Ylönen on kertonut haastattelussa, että kappale lähti improvisaationa soundcheckissä ja kaikki lisäsivät siihen jotakin. Hän sanoi sen olevan hänen mielestään paras kappale *Hide from the Sunilla*.

”Immortal” löytyy yhtyeen aiemmalta *[[No Fear]]* -singleltä.
Kreivi Nefaria

**Kreivi Luchino Nefaria** on Marvel-kustantamon luoma superroisto, jonka ensiesiintyminen tapahtui *Avengers*-lehden numerossa 13 (helmikuu 1965). Kreivi Nefarian loivat Stan Lee ja Jack Kirby. 

Suomessa Kreivi Nefaria ilmestyi *MEGA* -lehden numerossa 2 (2006). 

## Voimat ja varusteet

Nefarialla on kaikkien Kuolettavan Legioonan jäsenten yhdistetyt voimat tehostettuna satakertaisiksi. Nefarian fyysinen voima on yliluonnollisen korkea, ja sen tarkka yläraja on tuntematon (Marvel-universumin korkein mitattavissa oleva voimaluokitus on kyky nostaa sata tonnia tai yli). 

Nefaria on kuitenkin taistellut tasaväkisesti jopa Thorin kanssa. Saatuaan voimansa Nefaria kykeni hyppäämään jalkalihaksillaan valtavia matkoja (vrt. Hulk). Nyttemmin Nefaria on oppinut lentämään pakonopeuden nopeudella. 

Kreivi Nefaria kestää erittäin hyvin kaikenlaisia fyysisiä vaurioita. Hän kestää leikiten suurikaliiperisia ammuksia, äärimmäisiä lämpötiloja ja suuria fyysisiä iskuja ilman näkyviä vaurioita. 

Nefaria on kuitenkin haavoittuvainen tietyille säteilyaallonpituuksille ja kosmisille energioille - varsinkin ionipohjaisille aseille. 

Nefaria kykenee ampumaan optisia säteitä silmistään. Säteiden voiman avulla Nefaria on leikannut jopa titaaniterästä. 

### Rajoitukset

Nefarian voimat ovat peräisin hänen ioniolomuodostaan. Säilyttääkseen voimansa Nefarian pitää imeä itseensä säännöllisin väliajoin muita ioniolentoja.

## Aiheesta muualla
* Marvel Directory-sivuston osuus Kreivi Nefariasta 
* Leader's Lair-sivuston osuus Kreivi Nefariasta  
* Mutant High-sivuston osuus Kreivi Nefariasta  
* Uncanny X-Men.Net-sivuston osuus Kreivi Nefariasta 
* Marvel Character List-sivuston osuus Kreivi Nefariasta 
* Classic Marvel-sivuston osuus Kreivi Nefariasta  
* Kreivi Nefaria Draculana  
* Norseman Central-sivuston osuus Kreivi Nefariasta
Henry Tracey Coxwell

**Henry Tracey Coxwell** (2. maaliskuuta 1819 – 5. tammikuuta 1900) oli englantilainen ilmailija. Hänen isänsä oli meriupseeri.

Jo pienenä poikana Coxwell tunsi mielenkiintoa ilmapalloja ja erityisesti niillä lentämistä kohtaan. Hän teki ensimmäisen nousunsa 1844. Vuonna 1848 hänestä tuli ammatti-ilmailija tehden useita julkisia nousuja. Vuoteen 1861 mennessä hän oli tehnyt jo yli 400 ilmapallolentoa.

Vuonna 1862 Coxwell teki meteorologi James Glaisherin kanssa nousuennätyksen kohoamalla 11&nbsp;887 metrin korkeuteen. Ennätys oli voimassa pitkään tämän jälkeenkin.

Coxwell teki viimeisen nousunsa vuonna 1885.

Coxwellin elämästä voi lukea kirjasta *My Life and Balloon Experiences*.

## Lähteet
Laurent Schwartz

**Laurent-Moïse Schwartz** (5. maaliskuuta 1915 – 4. heinäkuuta 2002 Pariisi) oli ranskalainen matemaatikko. Hän opetti muun muassa École polytechniquessa vuosina 1959–1980. Hänen huomattava matemaattinen työnsä, erityisesti distribuutioteorian suhteen, tuotti hänelle Fieldsin mitalin vuonna 1950.

Tieteellisen työn lisäksi hän oli myös rohkeasanainen intellektuelli. Schwartz oli kommunisti, mutta vastusti kuitenkin Neuvostoliiton stalinismia. Hän kampanjoi Ranskan Algerian sotaa vastaan. Koska Schwartz oli juutalainen, hän joutui toisessa maailmansodan aikana piileskelemään viranomaisia muuan muassa käyttämällä erilaisia salanimiä, kuten *Laurent Sélimartin*. Hän kuului Debrén sukuun, joka on ollut merkittävä juutalaissuku Ranskan politiikassa.

## Lähteet
* Schwartz, Laurent: *A Mathematician Grappling with His Century*. (Un mathématicien aux prises avec le siècle, 1997.) Birkhauser, 2001. . 

### Viitteet

## Aiheesta muualla
* Biography of Laurent Schwartz. American Mathematical Society. 
* Review of Schwartz’s autobiography . American Mathematical Society.
Ballbreaker Tour

**Ballbreaker Tour** oli rockyhtye AC/DC:n maailmankiertue, joka alkoi 12. tammikuuta 1996 Floridassa Yhdysvalloissa ja päättyi saman vuoden 11. marraskuuta Uudessa-Seelannissa. Konsertteja kiertueelle kertyi 150. Ballbreaker Tour oli ensimmäinen kiertue yhtyeeseen palanneelle rumpalille Phil Ruddille sitten vuosien 1981–1982 For Those About to Rock Tourin.
Timo Laukkio

**Timo Kalevi Laukkio** (30. maaliskuuta 1948 Turku – 10. elokuuta 2024 Helsinki) oli suomalainen toimittaja. Hän oli MTV3:n ajankohtaisohjelmien päätoimittaja ja juonsi aiemmin ''Huomenta Suomi'' -ohjelmaa. Hän työskenteli myös CityTV Helsingin päätoimittajana. Hän jäi eläkkeelle vuonna 2013.

Laukkio kärsi leukemiasta, johon hän sai luuydinsiirron, mutta syöpä uusiutui vuotta myöhemmin.

Laukkion puoliso oli toimittaja Kristiina Hanhirova.

## Lähteet

## Aiheesta muualla
*Haastattelu Eeva-lehdessä
Konneveden Moottorikerho/Urheiluautoilijat

**Konneveden Moottorikerho/Urheiluautoilijat ry** eli **KonnMK/UA ry** on vuodesta 1966 alkaen toiminut yhdistys, jonka tarkoituksena on ylläpitää ja edistää alansa toimintaa järjestämällä kilpailutapahtumia sekä erilaisia puitteita moottoriurheilun harrastamiseen.

**KonnMK/UA ry** on sekä Suomen Moottoriliitto r.y:n (SML) että Autourheilun Keskusjärjestön (AKK-Motorsports r.y.) jäsenkerho.

Kerhossa on aktiivisia kilpailijoita eri lajeissa; motocross, jäärata, roadracing, ralli, jokamiehenluokka, moottorikelkkailu, enduro ja supermoto. Kerholla on pitkäaikainen kokemus eri lajien arvokilpailujen järjestämisestä suomenmestaruus tasolta aina MM-tason tapahtumiin.

## Aiheesta muualla
*Konneveden MK/UA ry.
Tărtărian savitaulut

**Tărtărian savitauluilla** tarkoitetaan Tărtăriasta Romaniasta löydettyjä kolmea savitaulua, joissa olevat kuviot saattavat olla jopa 5500-luvulta eaa., eli mahdollisesti maailman vanhimpia tunnettuja kirjoituksia. Iänmääritys on kuitenkin kiistanalainen. Taulut löysi Clujin museon arkeologi Nicolae Vlassa Turdan läheltä. Arkeologi Zsófia Torma oli löytänyt alueelta jo vuonna 1875 muutamia sirpaleita, joissa oli tunnistamattomia merkkejä.

Löytöalueella kukoisti kyseisellä aikakaudella suhteellisen kehittynyt Vincan kulttuuri. Savitauluissa on eläinten kuvia ja kuvakirjoitusta. Ulkoisesti merkit muistuttavat huomattavasti Mesopotamian Sumerin Uruk-kauden varhaista kirjoitusta.

Savitaulujen aitoudesta on kiistelty. Mikäli savitaulut ovat aitoja, niiden merkit voivat olla myös muuta kuin kirjoitusta, esimerkiksi satunnaisesti piirrettyjä kuvia. Joidenkin mukaan Vincan savitauluissa oli käytetty ennen indoeurooppalaisia vallinnutta "vanhan Euroopan kirjoitusta", niin sanottua Vinča-Tordos-kirjoitusta (Vincan aakkoset, Vincan kirjoitus).

## Lähteet
Hamagian kulttuuri

**Hamagian kulttuuri** sijaitsi neoliittisella kivikaudella Luoteis-Bulgariassa, ja Dobrujassa Tonavan oikealla rannalla ja Tonavan jokisuistossa.  Kulttuurin päälöytöpaikka on Baia-Hamagia merkittävä myös Durankulak Bulgariassa. Cernavodăn hautausmaalta on löydetty "ajattelijan" ja "istuvan naisen" patsaat.

Kulttuuri liittyy maanviljelyn saapumiseen tälle alueelle.  Ihmiset asuivat suorakaiteen muotoisissa, 1-2 huoneen taloissa useimmiten vesistöjen äärellä, joskus luolissa. Talot olivat joskus ryhmissä , niin että ajan myötä syntyi rauniokumpuja.

Se muistuttaa Vinčan, Dudeștin ja Karanovo III:n kulttuureja joiltain osin. Kulttuurille oli ominaista suuri pysyvyys. Kulttuurille on tyypillisiä istuvat naispatsaat, jotka tuovat mieleen Turkin alueen muinaiset löydöt. Maalatussa keramiikassa on spiraaliaiheita ja mutkikkaita geometrisia kuvioita. Kulttuuri kehittyi ilman katastrofeja varhaisen kuparikauden 
Gumelnitsan, Boianin ja Varnan kulttuureiksi.
Suolistokaasu

**Suolistokaasu** on pääasiassa hajuttomista kaasuista koostuvaa kaasua, jota syntyy luonnollisesti ihmisen tai muun eläimen elimistössä. Suolistossa, etenkin paksusuolessa on runsaasti bakteereja, ulosteen massasta noin puolet onkin bakteereja. Bakteerit muodostavat kaasumaisia aineenvaihduntatuotteita, joista syntyy suolistokaasua. Suolistokaasu sisältää vetyä, hiilivetyjä sekä rikkivetyä, joka antaa suolistokaasulle sen ominaisen hajun. Märehtijöillä syntyy myös metaania. Suurin osa suolistokaasusta imeytyy suolesta verenkiertoon, josta se siirtyy keuhkojen kautta uloshengitysilmaan.

## Katso myös
* Pieru

## Lähteet
Guarulhos

**Guarulhos** on kunta São Paulon osavaltiossa Brasiliassa. Yksi maan päälentoasemista, São Paulo-Guarulhosin kansainvälinen lentoasema, sijaitsee kunnassa. Kunnan asukasluku oli 1&nbsp;221&nbsp;979 vuonna 2010.

## Lähteet

## Aiheesta muualla

* Kunnan verkkosivusto
Etukeno

**Etukeno Oy** on vuonna 1988 perustettu pienkustantamo, jonka erityisalat ovat ympäristö, liikenne ja rakentaminen. Yhtiön toimialat ovat tekstituotanto, kustannus- ja julkaisutoiminta, painettu ja sähköinen joukkoviestintä sekä alan konsultointi. Etukenon pääomistaja on DI Kari Ojala. Yhtiö on tullut tunnetuksi suurelle yleisölle julkaistuaan Susan Kurosen kirjan *[[Pääministerin morsian]]* 19. helmikuuta 2007.

## Julkaistuja teoksia
* 
* 
* 

## Lähteet
*etukeno.fi
### Viitteet
Rolf Schimpf

**Rolf Schimpf** (14. marraskuuta 1924 Berliini – 22. maaliskuuta 2025) oli saksalainen näyttelijä, joka näytteli rikoskomisario Leo Kressiä poliisisarjassa *[[Vanha kettu|Kettu]]* (aiemmin *Vanha kettu*).

Schimpf näytteli *Ketussa* vuosina 1986–2007 ja teki vielä vierailun sarjaan keväällä 2009. Hän näytteli kaikkiaan 223 jaksossa. Hänet korvasi Walter Kreye, jonka roolihahmo Rolf Herzog otti ohjat murharyhmä kakkosessa Leo Kressin jälkeen. Schimpfin uusin rooli on Korbinian Niederbühl televisiosarjassa *[[Lemmen viemää]]* (2009).

Schimpfin vaimo oli näyttelijä Ilse Zielstorff. He menivät naimisiin vuonna 1970. Heidän poikansa Daniel on arkkitehti.

Schimpf asui vuodesta 2010 vanhainkodissa. Vuonna 2023 hänen kerrottiin sairastavan dementiaa.

## Valikoitu filmografia
**[[Satamapoliisi]]* (1964)
**[[Preis Der Freiheit]]* (1966)
**[[Burgerkrieg in Rußland – Fünfteiliger Fernsehfilm]]* (1967)
**[[Hafenkrankenhaus]]* (1968)
**[[Vier Stunden von Elbe 1]]* (1968)
**[[Ida Rogalski]]* (1969)
**[[Die Powenzbande]]* (1973)
**[[SOKO 5113]]* (1979–1984)
**[[Achtung Zoll!]]* (1979)
**[[Zwei Tote im Sender]]* (1982)
**[[Oppermann Family]]* (1983)
**[[The Black Forest Klinik]]* (1986)
**[[Drei D]]* (1988)
**[[Babylon – Im Bett mit dem Teufel]]* (1992)
**[[Derrick]]* (1998)
**[[Rikospaikalla]]*
**[[Vanha kettu|Kettu]]* (1986–2007, 2009)
**[[Lemmen viemää]]* (2009)

## Lähteet

## Aiheesta muualla

*
*agentur-palz.de
Pitkätalo

**Pitkätalo** on eri puolilla maailmaa muinoin ja myöhemminkin käytössä ollut pitkänomainen talotyyppi. Pitkätaloja on rakennettu Euroopassa, Aasiassa ja joillakin Pohjois-Amerikan intiaanialueilla. Pitkätaloissa asui useampi perhekunta samassa rakennuksessa. Samoissa taloissa asuivat sekä ihmiset että kotieläimet.

## Pitkätaloja eri puolilla maailmaa

Esimerkiksi Norjasta on löydetty arkeologisissa kaivauksissa pronssi- ja rautakaudelta peräisin olevia pitkätalojen jäänteitä. Ne ovat olleet 40–80 metriä pitkiä.

Irokeesit rakensivat pitkätaloja Ontariossa ja New Yorkissa. Nimitys pitkätalo tuli siitä, että talon pituus oli suurempi kuin leveys. Taloissa oli molemmissa päissä oviaukot, jotka voitiin peittää talvella nahoilla, eikä ikkunoita ollut ollenkaan. Myös huronit rakensivat vastaavia taloja. Rakennusmateriaalina he käyttivät puunrunkoja ja päällystivät talot jalavankuorilla. Suurimmillaan heidän talonsa saattoivat olla 30 metriä pitkiä, kahdeksan metriä leveitä ja kuusi metriä korkeita. 

## Katso myös
* Skandinavisen pronssikauden pitkätalo

## Lähteet

## Aiheesta muualla
* Inside Austronesian Houses: Perspectives on Domestic Designs for Living (Australian National University)
Ruotsin ralli 2007

**Ruotsin ralli 2007** oli MM-rallikauden 2007 toinen osakilpailu, joka ajettiin 9.–11. helmikuuta 2007. Kilpailun voitti Ford World Rally Teamin Marcus Grönholm.

Kilpailussa oli 20 erikoiskoetta, joiden yhteispituus oli  ja kokonaispituus oli .

## Tulokset

### Lopputulokset
Lähde:

### Erikoiskokeet

## Lähteet
* wrc.com

### Viitteet
Keuhkorakkula

**Keuhkorakkulat** eli **alveolit** ovat keuhkojen pienten ilmateiden päissä sijaitsevia säkkimäisiä anatomisia yksikköjä, joissa elimistön kaasujenvaihto tapahtuu. 

Keuhkorakkulan halkaisija on noin 0,1 mm ja seinämän paksuus 0,2 µm. Keuhkorakkulan sisäpintaa peittää levyepiteeli, joka koostuu alveolaarisoluista eli pneumosyyteistä. Tyypin I pneumosyytit, joita on epiteelistä noin 95 prosenttia, muodostavat keuhkorakkulan seinämän rakenteen. Tyypin II pneumosyyttien tehtävänä on erittää surfaktanttia. Keuhkorakkulan seinämässä on tiheä hiussuoniverkko, jonka avulla happi siirtyy sisäänhengitetystä ilmasta veren punasolujen hemoglobiiniin.

Keuhkorakkuloita on ihmisellä yhteensä noin 300 miljoonasta 500 miljoonaan.

Tupakointi muokkaa keuhkorakkulaa siten, että se pyöristyy. Tällöin sen pinta-ala pienenee ja hapenottokyky heikkenee. Keuhkorakkuloiden väliseinät tuhoutuvat ja keuhkojen ilmapitoisuus kasvaa.

## Lähteet

## Aiheesta muualla
Campinas

**Campinas** (IPA: ) on kunta São Paulon osavaltiossa Brasiliassa. Kunnan asukasluku oli 1&nbsp;080&nbsp;113 vuonna 2010. Campinasin metropolialueella on 19 kaupunkia, joissa oli vuonna 2000 yhteensä 2,3 miljoonaa asukasta. Campinas on osavaltion kolmanneksi suurin kaupunki São Paulon (noin 12 300 000) ja Guarulhosin (noin 1 400 000) jälkeen.

## Lähteet

## Aiheesta muualla
Tacere

**Tacere** oli suomalainen vuonna 2002 perustettu melodista, sinfonista metallia soittava yhtye. Taceren musiikissa on elementtejä eri metallimusiikin tyylilajeista. Yhtyettä on rinnastettu eri medioissa muun muassa Therioniin, Nightwishiin, Dream Theateriin, Sonata Arcticaan, Within Temptation, Lacuna Coiliin ja Sentencediin. Taceren jäsenet ovat kotoisin pääkaupunkiseudulta. 
__NOTOC__
## Jäsenet
*Karri Knuuttila – laulu, kitara, basso
*Taija Riihimäki
*Veli-Matti Kananen

### Konserttikokoonpanossa lisäksi
*Pekka Pyrhönen – basso

### Entiset jäsenet
*Esa Sokajärvi - kitara
*Pekka Jokinen - basso
*Janne Salminen – kosketinsoittimet
*Seppo Nummela – kitara (live)
*Helena Haaparanta – laulu
*Jarno Vanhanen – rummut

## Diskografia
### Studioalbumit
*
*

### EP:t
*

### Singlet
**[[I Devour]]* (2006)

### Demot
**Eras Reveries (ep)* (2005)
**Emoción Muerte* (2004)
**Into Your Dreams 2004 (promo) (2004)
**The Legend of Gévaudan (ep)* (2004)
**Glacial Night*  (2003)
**Into Your Dreams'' (2002)

## Aiheesta muualla
* Yhtyeen viralliset kotisivut
*
Miyanomori

**Miyanomori** () on hyppyrimäki **Miyanomori Ski Jump Stadium**illa () Sapporossa Japanissa.

Hyppyrimäestä on hypätty viime vuosina enimmäkseen Continental Cupia ja naisten maailmancupia. Siinä on järjestetty vuoden 1972 talviolympialaisten, vuoden 1991 talviuniversiadien ja vuoden 2007 hiihdon maailmanmestaruuskilpailujen normaalimäen kilpailut.

## Historia
### Tekninen kehitys
Miyanomori Ski Jump Stadium rakennettiin vuoden 1972 talviolympialaisia varten. Rakennustyöt aloitettiin vuonna 1968 ja marraskuussa 1970 vietettiin K86-hyppyrimäen virallisia avajaisia.

Vuoden 1983 remontissa mäen K-piste siirrettiin 86 metristä 90 metriin ja alastulorinteeseen asennettiin muovitus. Vuonna 1990 asennettiin alumiininen vauhdinottolatu jäähdytysjärjestelmällä ja vuonna 1996 latu-ura vaihdettiin keraamiseksi.

Vuonna 2005 mäkeä modernisoitiin vuoden 2007 hiihdon maailmanmestaruuskilpailuja varten.

### Arvokilpailuvoittajat
Talviolympialaisissa 1972 normaalimäen kilpailussa japanilaiset ottivat kolmoisvoiton Yukio Kasayan voittaessa kilpailun. Talviuniversiadeissa 1991 normaalimäen kilpailun voitti japanilainen Naoto Itō ja joukkuekilpailun Japani. Vuoden 2007 normaalimäen maailmanmestaruuden voitti puolalainen Adam Małysz.

### Mäkiennätyksen kehittyminen (miehet)
Mäkiennätyksen 102,0 metriä on hypännyt Adam Małysz, epävirallisen mäkiennätyksen 106,0 metriä on hypännyt Eric Frenzel.

### Mäkiennätyksen kehittyminen (naiset)
Naisten mäkiennätyksen 101,0 metriä on hypännyt Daniela Iraschko-Stolz, epävirallisen mäkiennätyksen 103,0 metriä on hypännyt Sara Takanashi.

### Kesämäkiennätyksen kehittyminen (miehet)
Kesämäkiennätyksen 103,5 metriä on hypännyt Taku Takeuchi.

### Kesämäkiennätyksen kehittyminen (naiset)
Naisten kesämäkiennätyksen 104,0 metriä on hypännyt Sara Takanashi.

## Katso myös
*Ōkurayama
*Talviolympialaiset 1972
*Hiihdon maailmanmestaruuskilpailut 2007

## Lähteet
*Miyanomori skisprungschanzen.com 
*FIS CERTIFICATE OF Miyanomori 
*Results – Sapporo fis-ski.com
50 let Pobedy

**50 let Pobedy** (, ) on Venäjän federaation ''Arktika''-luokan ydinkäyttöinen jäänmurtaja. Se on hieman muita luokkansa aluksia suurempi ja siten myös maailman suurin ydinkäyttöinen jäänmurtaja. Sen pituus on 159 metriä, leveys 30 metriä, uppouma 25&nbsp;000 tonnia ja nopeus 21,4 solmua. Jäänmurtaja kykenee murtamaan 2,8 metrin paksuista jäätä. Aluksessa on kaksi ydinreaktoria. Konetehosta 55&nbsp;900&nbsp;kW siirtyy alukseen potkureille. Miehistöön kuuluu 138 jäsentä. Alusta on käytetty jäänmurtamisen lisäksi turistien ja luonnontieteilijöiden kuljettamiseen Pohjoisnavalle.

## Rakentaminen
Aluksen köli laskettiin Baltijski zavodin telakalla Pietarissa nimellä *Ural* vuonna 1989, ja se laskettiin vesille 1993. Samana vuonna aluksen rakentaminen keskeytyi rahoituksen puutteeseen. Nimi viittaa vuoteen 1995 ja toisen maailmansodan päättymisen 50-vuotispäivään, jolloin aluksen oli määrä valmistua. Rahoituksen loppumisen johdosta se ei kuitenkaan valmistunut, ja sen varustelua jatkettiin vasta 2003. Alus valmistui vuonna 2007, ja sillä ajettiin koeajo Suomenlahdella 12. helmikuuta 2007.

Suomen valtio huomautti koeajosta, koska siitä ei ollut informoitu etukäteen. 1996 tehdyn sopimuksen mukaan Venäjän tulisi ilmoittaa alle 300 kilometrin päässä Suomen rannikosta liikkuvista ydinkäyttöisistä aluksista. 

## Lähteet
Tšerkessit

**Tšerkessit** ovat Venäjällä etupäässä Karatšai-Tšerkessiassa asuva luoteiskaukasialaista kabardin kieltä puhuva kansa. Samaa nimitystä on aikaisemmin käytetty kaikista adygelaisista kansoista: adygeista, kabardeista ja tšerkesseistä. Se esiintyy myös Turkissa ja Lähi-idässä asuvien pohjoiskaukasialaisten kansanryhmien yhteisnimityksenä.

## Asuinalue ja lukumäärä
Vuonna 1989 Neuvostoliitossa oli 52&nbsp;400 tšerkessiä, joista 40&nbsp;200 asui Karatšai-Tšerkessiassa. Vuonna 2002 Venäjällä laskettiin olevan 60&nbsp;500 tšerkessiä. Heistä 49&nbsp;600 asui kotitasavallassaan, jonka väestöstä he muodostivat 11,3 %.

Vuonna 1989 kansallisuudeltaan tšerkesseistä 91,5 % puhui äidinkielenään kabardia ja 5,2 % venäjää. Toisena kielenään venäjää puhui 77,2 % kansasta. Vuoden 2002 väestönlaskennan mukaan 94,5 % tšerkesseistä osaa venäjää. Kotitasavallassaan asuvista tšerkesseistä 96,6 % puhuu kabardia ja 4,3 % abazaa.

## Etninen historia
Adygelaisilla kansoilla on yhteinen historia, perinnekulttuuri ja pitkälti myös sama kieli. Tšerkessit, kabardit ja adyget käyttävät kaikki itsestään nimitystä *adyge*. Monet pitävät niitä samana kansana, joka on jakautunut 1800-luvun venäläisvalloituksen seurauksena.

Adyget asuivat nykyään Tšerkessiaksi kutsutulla alueella jo 400–600-luvuilla. He koostuivat 18 eri ryhmästä, joista nykyisten tšerkessien esi-isiä ovat kabardit ja besleneit. Vuonna 1804 venäläiset hävittivät seudun lähes koko adygeväestön. Vuosisadan lopulla adygepakolaisten jälkeläisiä siirrettiin nykyisten Adyge-Hablin ja Habezin piirien alueelle, jossa he muodostivat 12 kylää. 1920-luvulla seudulle palasivat vielä viiden kylän asukkaat.

## Elinkeinot ja kulttuuri
Perinteisiä elinkeinoja ovat karjanhoito ja käsityöammatit. Asuin- ja talousrakennukset olivat yleensä puisia. Ruokavalio koostui liha, vilja- ja maitotuotteista. Yhteiskuntajärjestyksen perustan muodosti kyläyhteisö. Avioliitto oli tiukasti eksogaminen. Perinteiset suurperheet hajosivat Kaukasian sodan aikana.

Suullinen kansanperinne, muun muassa Nart-eepos, on pääosin yhteinen muiden adygejen kanssa. Huomattava merkitys on kansanmusiikilla ja tanssilla. 900–1100-luvuilla seudulle levisi Bysantista ja Georgiasta kristinusko, joka 1300-luvulta lähtien alkoi väistyä islamin tieltä. Perinteiset uskomukset säilyivät kristinuskon ja myöhemmin islamin rinnalla vahvoina. Neuvostoaikana syntyi tšerkessien kaunokirjallisuus ja ammattitaide.

## Nykytilanne
Nopeasta kaupungistumisesta huolimatta suurin osa tšerkesseistä asuu yhä maaseudulla. Syntyvyys on Kaukasian muihin kansoihin verrattuna alhainen. Elinkeinorakenne on normaali, vaikka palveluammattien osuus on jonkin verran ylikorostunut. Kansallinen itsetunto on vahva, seka-avioliittojen osuus pieni ja äidinkielen asema vakaa. Vuonna 1990 perustettu kansallinen järjestö *Adyge hase* harjoittaa kulttuuri- ja sivistystoimintaa ja kehittää yhteyksiä eri alueilla asuvan adygediasporan välillä. 1990-luvun alussa esiintyneet pyrkimykset erillisen tšerkessiautonomian perustamiseksi ovat laantuneet.

## Katso myös
* Adyget
* Kabardin kieli
* Kabardit
* Karatšai-Tšerkessia

## Lähteet
Evankelisluterilainen Todistajaseura

**Evankelisluterilainen Todistajaseura ry** on Suomen evankelis-luterilaisen kirkkoon kuuluva ja on osa evankelista herätysliikkettä maallikkojohtoisena liikkeenä, joka perustettiin Kurikassa 10. lokakuuta 1919 ja nimeksi oli suunniteltu Suomen Evankelisten Todistajain seura. Varsinainen perustamiskokous pidettiin Vaasassa 15. helmikuuta 1920. Yhdistys rekisteröitiin 21. toukokuuta 1921 nimellä Suomen Evankelis-Lutherilaisten Todistajain Seura ry. Todistajaseuran kannatusaluetta on lähinnä Etelä- ja Keski-Pohjanmaalla. Todistajaseura käyttää laulukirjaa *Uusi Veisu*. 

Todistajaseura on lojaali luterilaisen ortodoksian opetuksille. Se tunnustaa kasteen uudestisyntymisen pesona eikä hyväksy naispappeutta vaan pitää sitä Raamatun vastaisena. Todistajaseuralla on omaa kustannustoimintaa. Seura on julkaissut muun muassa Svebiliuksen katekismusta sekä kuukausittain ilmestyvää *Todistaja*-lehteä.

## Lähteet

## Aiheesta muualla
*Todistaja-lehti
Nadja Sarell

**Nadja Sarell** (s. 1975) on suomalainen kuvittaja.

Sarell valmistui tanssijaksi Teatterikorkeakoulusta, minkä jälkeen hän opiskeli Walesissa lastenkirjakuvitusta. Hän on toiminut freelancerkuvittajana vuodesta 2004. Kuvitustöiden lisäksi hän opettaa tanssia ja kuvitusta ja kirjoittaa *Kuvittaja*-lehteen.

## Kuvituksia
* Pirkko-Liisa Perttula: Tyttöjen kesken, Otava 2005
* Anu Tuomi-Nikula: Neposen joulu, Otava 2006

## Lähteet

## Aiheesta muualla
* Nadja Sarellin kuvitusblogi
Jari Mäkipää

**Jari Mäkipää** (s. 22. kesäkuuta 1978 Tampere) on suomalainen lasten- ja nuortenkirjailija ja käsikirjoittaja.

Mäkipää kirjoittaa *[[Etsiväkerho Hurrikaani]]* -kirjasarjaa, josta julkaistiin vuonna 2025 sarjan kahdeskymmenes teos. Lisäksi hän on kirjoittanut kolmiosaisen Masi Tulppa -kirjasarjan.

Mäkipää on käsikirjoittanut useita tv- ja verkkosisältöjä Ylen lasten- ja nuortenohjelmille, kuten *Pikku Kakkosen iso peli, Seikkailukone, Reppu-Heppu ja Botti, Robomestarit, [[Bofori (televisiosarja)|Bofori]], Galaxi Play* ja *R05AN K00D1*.

Mäkipää valmistui medianomiksi Tampereen ammattikorkeakoulusta vuonna 2003. Hän suoritti ylemmän ammattikorkeakoulututkinnon vuonna 2009 ja elokuvakäsikirjoittamisen erikoistumisopinnot vuonna 2010. Vuonna 2011 Mäkipää suoritti käsikirjoittamisen MA-tutkinnon brittiläisessä Salfordin yliopistossa.

Vuonna 2014 Mäkipää sai Tampereen kaupungin kirjallisuuspalkinnon teoksesta *Etsiväkerho Hurrikaani ja hämärän majatalo*. Hän oli myös Anni Polva -palkintoehdokas vuonna 2011.

Vuosina 2002–2011 Mäkipää työskenteli vakituisesti Ylen lastenohjelmien toimituksessa tuottajana, ohjaajana ja toimittajana. Hän juonsi muiden muassa *Lasten aamua, [[Galaxi]]a* ja *[[Operaatio Hurrikaani (televisiosarja)|Operaatio Hurrikaania]]*. Lokakuussa 2011 Mäkipää siirtyi vapaaksi kirjoittajaksi. 

Jari Mäkipää esiintyi ensi kertaa Ylen lastenohjelmissa noin 10-vuotiaana varhaisnuorten *[[Kasmasiini]]*-ohjelmassa. 

## TV-työt
* Lasten aamu, toimittaja ja juontaja, 2002–2005
* Höpöhöpö, juontaja, 2003
* 3,2,1 – Videox!, toimittaja, 2004
* Katinkontti, ohjaaja, 2003–2005
* Galaxi, tuottaja, toimittaja ja juontaja, 2005–2009
* Operaatio Hurrikaani, tuottaja, ohjaaja ja juontaja, 2006–2009
* Poinzi, tuottaja, 2008
* POPsis!, tuottaja, 2009
* Futaajat, tuottaja, 2009
* Aivokeskus, tuottaja, 2010 
* Bofori, tuottaja, 2010–2011
* Bofori, tv- ja nettikäsikirjoittaja, juontaja, 2011–2014
* Bofori, ohjaaja (6. tuotantokausi), 2014
* Kynä käteen!, suunnittelu ja toteutus (Päämaja), 2014
* Galaxi Play, pääkäsikirjoittaja, 2016–
* R05AN K00D1, käsikirjoittaja, 2016
* Robomestarit, juontaja, 2018–
* Pikku Kakkosen iso peli, juontaja ja käsikirjoittaja, 2024–
Lähde:

## Teokset
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Lähteet

## Aiheesta muualla
* Sankareiden matkassa – Jari Mäkipään blogi
Paskakaupunni

**Paskakaupunni ry** on oululainen kulttuurialan yhdistys. Se on perustettu vuonna 2006 ja yhdistysrekisteriin Patentti- ja rekisterihallitus hyväksyi sen helmikuussa 2007. Yhdistyksen nimeä ei hyväksytty ensimmäisellä kerralla, sillä PRH piti sitä hyvän tavan vastaisena, mutta yhdistyksen vastineen ja nimen puolesta järjestetyn adressin jälkeen yhdistyksen nimi hyväksyttiin yhdistysrekisteriin. 

Yhdistyksen tarkoituksena on toteuttaa ja edistää paikallistason toimintaa yhteistyössä muiden oululaisten kulttuuriyhdistysten, oppilaitosten ja kulttuurialan toimijoiden kanssa. Yhdistys järjestää Oulussa erilaisia kulttuuri- ja mediatapahtumia, kuten konsertteja, taide- ja valokuvanäyttelyitä, teatteritapahtumia, työpajoja sekä luentotilaisuuksia ja opintopiirejä.

## Nimen alkuperä

Paskakaupunni-nimi yhdistykselle valittiin Oulussa osoitteessa Uusikatu 22 olevan "Paska kaupunni"&nbsp;-graffitin mukaisesti. Graffiti ilmestyi seinään jossain vaiheessa 1980-lukua ja se lienee syntynyt Kauko Röyhkän *[[Paska kaupunki]]* (1986) -laulun innoittamana. Graffiti on tämän jälkeen poistettu lukuisia kertoja, mutta se on aina ilmestynyt uudelleen samalle paikalle. Seinän omistava taloyhtiö on jopa harkinnut graffitin kehystämistä tai suojelemista muilla keinoilla.

## Lähteet
Kabba Samura

**Kabba Samura** (s. 26. lokakuuta 1981 Freetown, Sierra Leone) on sierraleonelainen jalkapalloilija, pelipaikaltaan hyökkääjä. Kaudella 2007 hän pelasi Veikkausliigassa Helsingin Jalkapalloklubin joukkueessa. Hän on pelannut myös muun muassa Ruotsin ja Kreikan pääsarjassa.

Samura aloitti jalkapallon pelaamisen Sierra Leonen suurimpiin kuuluvassa Mighty Blackpoolissa. Hänet toi Ruotsiin ja IFK Ölmeen ruotsalainen valmentaja Roger Palmgren. Kahden Ölmessä pelatun kauden jälkeen ruotsalainen suurseura IFK Göteborg hankki hänet vuonna 1999. Vuonna 2000 hän pääsi göteborgilaisten edustusjoukkueeseen ja teki yhden maalin vierasottelussa AIK:ta vastaan. Hän pelasi useita hyviä otteluita, muttei päässyt lopullisesti murtautumaan avauskokoonpanoon. Hänet vuokrattiin Assyriska FF:n ja hyvien näyttöjen ansiosta Assyriska päätti hankkia Samuran pelaajaoikeudet. Hän pelasi 3 hienoa kautta seurassa ja teki yhteensä 23 sarjamaalia, joista 3 Allsvenskanissa. Kaudella 2004 hän voitti seuran sisäisen maalipörssin 14 maalilla ja Assyriska nousi Superettanista Allsvenskaniin.

Assyriska putosi sarjasta heti 2005 ja Samura lähti kreikkalaisen liigaseura OFI Kreetan riveihin. Tätä ennen hän oli käynyt hollantilaisen Sparta Rotterdamin testissä lokakuussa 2005 . Hän pelasi Kreikassa 6 ottelua ilman maalimerkintöjä ja palasi Ruotsiin. Hän kävi englantilaisen Southend Unitedin  ja ruotsalaisen Örebro SK:n  testeissä, kunnes norjalainen Aalesund FK teki sopimuksen Samuran kanssa elokuussa 2006. Aalesund FK ei tarjonnut jatkoa sopimukseen ja Samura joutui etsimään uuden seuran kauden 2006 jälkeen. Keväällä 2007 hän kävi englantilaisen Brighton & Hove Albion FC:n testissä, kunnes päätyi testin kautta kirjoittamaan 1+1-vuotisen sopimuksen HJK:n kanssa helmikuussa 2007. 
   
Ruotsissa hänet muistetaan maalistaan nousukarsintaottelussa 2004. Hän nousi pallon kanssa omalta puoliskoltaan ja päätti nousun hienoon laukaukseen ohi Örgryte IS:n maalivahdin ja vei Assyriskan 2-1 voittoon. Kauden 2007 jälkeen HJK jätti käyttämättä optionsa vedoten korkeaan palkkaan. 

## Lähteet

## Aiheesta muualla
* Pelaajakortti HJK:n sivuilla 
*OFI-tilastot 
*Samuran tilastot Aalesund FK:n ajalta
*Maali Örgryten verkkoon
Gekkeiju Online

**Gekkeiju Online** on suomalaisen Coolhousen ilmaiseksi pelattava MMORPG/3D MUD. Pelissä yhdistyvät ominaisuudet niin vanhoista MUD-pohjaisista tekstipeleistä kuin nykyaikaisista MMORPG:stä.

## Perusominaisuudet
*3D-grafiikat ja äänet
*Jatkuvasti kasvava maailma
*3 erilaista kamera-moodia
*Pelaajien komennettavissa olevat laivat
*Vuokrattavia taloja, joita voi kalustaa monilla eri tavoilla
*Monesta elementistä koostuva loitsujärjestelmä
*Helppokäyttöinen sisäänrakennettu ohjejärjestelmä
*Viikoittaisia organisoituja tapahtumia kuten PvP-turnauksia
*Kesytettäviä eläimiä, joita voidaan käyttää ratsuina tai apuna taistelussa
*Tuki pelaajien luomille organisaatioille eli klaaneille
*Useita yleisiä keskustelukanavia
*Erilaisia esineitä luovia hahmoluokkia kuten seppä
*Yli 50 erilaista materiaalia esineiden luontiin
*Hirviökristalli-järjestelmä, joka mahdollistaa aseiden ja haarniskoiden lumoamisen
*Myyntikojut, joissa pelaajat voivat myydä tavaroitaan silloinkin kun eivät ole pelissä
*5 hahmoluokkaa omine kiltoineen
*Sadoittain taitoja
*Tuki 8 hengen partyille
*Reinkarnaatio-järjestelmä, joka mahdollistaa hahmoluokan sekä rodun vaihtamisen

## ''Gekkeiju Onlinen'' maailma

### Rodut
* Human (ihminen)
* Wood Elf (metsähaltia)
* Dark Elf (musta haltia)
* Wild Elf (villihaltia)
* Halfling (puolituinen)
* Catfolk (kissaihminen)
* Half Giant (puolijätti)
* Goblin (hiisi)

### Hahmoluokat
* Warrior (soturi)
* Commoner
* Magic User (maagikko)
* Divine Arts
* Dark Arts

### Killat
*Gekkeiju Onlinen* maailmassa killat ovat hallitsevia ammatteja. Hahmo voi liittyä yhteen tai useampaan kiltaan, joka hyväksyy pelaajan hahmoluokan omaavia jäseniä.

## Lähteet

## Aiheesta muualla
*Pelin kotisivut 
*Virallinen keskustelupalsta  
*Virallinen wiki 
*Peliä tekevä yritys